Document ID: /roh_data/filtered/fineweb-2-filterrobots_roh.jsonl.gz/19245

Plirs emetturs da televisiun americans rapportan davart organisaziuns da terror che hajan para sviluppà metodas da zuppar material explosiv en laptops ed auters apparats electronics. Quels na pon para betg vegnir chattads dals scanners tar controllas da segirtad da las plazzas aviaticas. Il ministeri da l'intern american n’ha betg confermà las indicaziuns. Ma i dettia indizis ch’organisaziuns da terror hajan l’aviatica civila en mira, conferma il ministeri da l'intern american.
Las enconuschientschas novas declerassan daco ch’ils Stadis Unids e la Gronda Britannia han rinforzà las reglas sur d’apparats electronics a bord d’aviuns, scrivan las agenturas da novitads.
RR novitads 12:00